Sergei Ridzik

Sergei Sergeievitx Ridzik (, Monchegorsk, Murmanskeko oblasta, Errusia, 1992ko urriaren 25a) estilo askeko eskiatzaile errusiarra da. 2018ko Neguko Olinpiar Jokoetan, Errusiako Olinpiar Kirolari Independenteekin lehian, brontzezko domina irabazi zuen eski-krosean. Lorpen hori, 2022ko Pekineko Neguko Olinpiar Jokoetan errepikatu zuen.

 Ibilbidea 
Ridzik eskiatzaile alpinoa zen, baina, 2011n, eski askera aldatu zen. Ez zen 2014ko Neguko Olinpiar Jokoetarako sailkatu, eta, Olinpiar Jokoen ondoren, larri zauritu, eta ezin izan zen hainbat hilabetez lehiatu. 2017ko abenduaren 15ean, Munduko Kopako lasterketa bat irabazi zuen, Montafonen, Olinpiar Jokoen aurretik irabazi zuen bakarra"Freestyle Skiing World Cup - Ski Cross". International Ski Federation. Retrieved 21 February 2018..

Ondoren, 2018ko Neguko Olinpiar Jokoetarako sailkatu zen, eta final handira iritsi zen, non, dominak lortzeko, lau kirolari lehiatu ziren. Finaletan, Ridzik Kevin Druryrekin talka egin, eta biak erori egin ziren. Ridzik-ek zutitu, eta hirugarren egin zuen, brontzezko domina lortuz (gero, Drury kanporatua izan zen)Ivanov, Vladimir (21 February 2018). "Сергей Риздик: Когда бронза – это обидно" (in Russian). Sport Express. Retrieved 21 February 2018.. 2022ko Neguko Olinpiar Jokoetan, Pekinen (Txina), ROC taldea ordezkatuz, parte hartu zuen, eta brontzezko domina eskuratu eski krosean. Kontuan	izan, NOBek (Nazioarteko Olinpiar Batzordea) ezarritako zigorra zela medio, Tokioko 2022ko Neguko Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.
Nazioarteko lorpenak
 Neguko Olinpiar Jokoak Urtea Lekua Domina Proba 2018 Pyeongchang ( Hego Korea)  Eski krosa 2022 Pekin ( Txina)  Eski krosa

 Erreferentziak 

Kanpo estekak

Kategoria:Murmansk oblasteko jendea
Kategoria:2022ko Neguko Olinpiar Jokoetako dominadunak
Kategoria:2018ko Neguko Olinpiar Jokoetako dominadunak
Kategoria:Olinpiar Jokoetako dominadunak akrobaziazko eskian
Kategoria:2022ko Neguko Olinpiar Jokoetako eskiatzaile akrobatikoak
Kategoria:2018ko Neguko Olinpiar Jokoetako eskiatzaile akrobatikoak
Kategoria:Patinatzaileak
Kategoria:Errusiako eskiatzaileak